title: Komisijas Īstenošanas regula (ES) 2017/1185 (2017. gada 20. aprīlis), ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (Dokuments attiecas uz EEZ. )

text:
               4.7.2017

               LV

               Eiropas Savienības Oficiālais Vēstnesis

               L 171/113

         KOMISIJAS ĪSTENOŠANAS REGULA (ES) 2017/1185
   (2017. gada 20. aprīlis),
   ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 67. panta 3. punktu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (2), un jo īpaši tās 126. un 151. pantu un 223. panta 3. punktu,
   tā kā:

               (1)

               Ar Regulām (ES) Nr. 1307/2013 un (ES) Nr. 1308/2013 ir attiecīgi atceltas un aizstātas Padomes Regulas (EK) Nr. 73/2009 (3) un (EK) Nr. 1234/2007 (4). Regulās (ES) Nr. 1307/2013 un (ES) Nr. 1308/2013 un uz minēto regulu pamata pieņemtajos tiesību aktos ir paredzēti dažādi pienākumi paziņot Komisijai informāciju un dokumentus. Ar minētajām regulām Komisija ir pilnvarota arī pieņemt deleģētos un īstenošanas aktus šajā sakarībā. Lai nodrošinātu dalībvalstu informācijas un dokumentu raitu paziņošanu Komisijai, ar šādiem tiesību aktiem ir jāpieņem daži noteikumi. Ar minētajiem aktiem būtu jāaizstāj noteikumi, kas paredzēti Komisijas Regulā (EK) Nr. 792/2009 (5), kura atcelta ar Komisijas Deleģēto regulu (ES) 2017/1183 (6).

               (2)

               Būtu jānosaka metode, kas izmantojama, lai paziņotu informāciju un dokumentus, kuri vajadzīgi, lai izpildītu paziņošanas pienākumus, kas izklāstīti Regulās (ES) Nr. 1307/2013 un (ES) Nr. 1308/2013, kuras papildinātas ar Deleģēto regulu (ES) 2017/1183, un būtu jāparedz izņēmumi no minētās paziņošanas metodes.

               (3)

               Lai dokumentus varētu atzīt par derīgiem Komisijas vajadzībām, būtu jāparedz iespēja garantēt dokumentu un ar tiem saistīto metadatu autentiskumu, integritāti un lasāmību visā periodā, kurā tie jāglabā.

               (4)

               Dokumenti ir jāpārvalda saskaņā ar personas datu aizsardzības noteikumiem. Šajā nolūkā būtu jāpiemēro vispārīgie noteikumi, kas izklāstīti Savienības tiesību aktos, konkrēti, Eiropas Parlamenta un Padomes Direktīvā 95/46/EK (7), Eiropas Parlamenta un Padomes Regulās (EK) Nr. 45/2001 (8) un (EK) Nr. 1049/2001 (9) un Eiropas Parlamenta un Padomes Direktīvā 2002/58/EK (10), un būtu jāparedz vēl citi noteikumi, pēc kuriem varētu vadīties dalībvalstis.

               (5)

               Ir svarīgi, ka paziņotā informācija ir attiecīgajam tirgum relevanta, pareiza un pilnīga, un dalībvalstīm būtu jāievieš kārtība, lai to nodrošinātu, un arī pasākumi, kas vajadzīgi, lai nodrošinātu to, ka ekonomikas dalībnieki prasīto informāciju dalībvalstīm sniedz atbilstošā termiņā.

               (6)

               Ja dalībvalsts nav nosūtījusi paziņojumu, vienkāršošanas un administratīvā sloga mazināšanas nolūkā tas Komisijai būtu jāinterpretē kā dalībvalsts “nulles paziņojums”.

               (7)

               Dalībvalstis var paziņot tirgum relevantu papildu informāciju, kas pārsniedz ar šo regulu prasīto informāciju. Komisijai, izmantojot informācijas sistēmu, būtu jādara pieejama šādas informācijas nosūtīšanai vajadzīgā veidlapa.

               (8)

               Lai uzraudzītu, analizētu un pārvaldītu lauksaimniecības produktu tirgu un lai piemērotu Regulu (ES) Nr. 1308/2013, ir vajadzīga informācija par produktu cenām un ražošanu un tirgus informācija. Tāpēc ir lietderīgi paredzēt noteikumus par šīs informācijas paziņošanu.

               (9)

               Lai vienkāršotu un atvieglotu piekļuvi noteikumiem par paziņošanas pienākumiem, ir lietderīgi šajā regulā iestrādāt noteikumus par paziņojumiem, kurus dalībvalstis Komisijai sniedz par lauksaimniecības tirgus datiem, jo īpaši cenu, ražošanas un bilances datiem, un kuri patlaban paredzēti Komisijas Regulās (EK) Nr. 315/2002 (11), (EK) Nr. 546/2003 (12), (EK) Nr. 1709/2003 (13), (EK) Nr. 2336/2003 (14), (EK) Nr. 2095/2005 (15), (EK) Nr. 952/2006 (16), (EK) Nr. 1557/2006 (17), (EK) Nr. 589/2008 (18), (EK) Nr. 826/2008 (19), (EK) Nr. 1249/2008 (20), (EK) Nr. 436/2009 (21), (ES) Nr. 1272/2009 (22) un (ES) Nr. 479/2010 (23) un Komisijas Īstenošanas regulās (ES) Nr. 543/2011 (24), (ES) Nr. 1288/2011 (25), (ES) Nr. 1333/2011 (26) un (ES) Nr. 807/2013 (27). Minētie paziņošanas pienākumi būtu jāatjaunina, ņemot vērā uzkrāto pieredzi un tiecoties iedarbīgāk pārvaldīt kopējo lauksaimniecības politiku.

               (10)

               Lai gūtu visaptverošu priekšstatu par paziņotajiem cenu datiem un sekotu tendencēm, ir lietderīgi prasīt, lai katra cenu rinda tiktu definēta.

               (11)

               Dalībvalstīm, kuras nav ieviesušas euro, cenu informācija jāsniedz to oficiālajā valūtā.

               (12)

               Saskaņā ar PTO Līguma par lauksaimniecību (28) 18. panta 2. punktu Savienībai ir jāsniedz Pasaules Tirdzniecības organizācijai (PTO) daži paziņojumi, kā sīkāk izklāstīts PTO 1995. gada 30. jūnija dokumenta G/AG/2 4. punktā un PTO 2015. gada 19. decembra ministru lēmuma par eksporta konkurenci (WT/MIN(15)/45-WT/L/980) pielikumā. Lai izpildītu šīs prasības, Savienībai ir nepieciešama konkrēta informācija no dalībvalstīm, proti, informācija, kas attiecas uz iekšzemes atbalstu un eksporta konkurenci. Tāpēc būtu jānosaka noteikumi par paziņojumiem, kas dalībvalstīm šajā nolūkā jāsniedz Komisijai.

               (13)

               Lai panāktu netraucētu pāreju uz kvotu sistēmas atcelšanu, noteikumi par paziņojumiem cukura nozarē būtu jāpiemēro no 2017. gada 1. oktobra.

               (14)

               Tāpēc būtu attiecīgi jāgroza Regulas (EK) Nr. 315/2002, (EK) Nr. 952/2006, (EK) Nr. 589/2008, (EK) Nr. 826/2008, (EK) Nr. 1249/2008, (EK) Nr. 436/2009, (ES) Nr. 1272/2009, (ES) Nr. 479/2010 un Īstenošanas regulas (ES) Nr. 543/2011, (ES) Nr. 1333/2011 un (ES) Nr. 807/2013. Regulas (EK) Nr. 546/2003, (EK) Nr. 1709/2003, (EK) Nr. 2336/2003, (EK) Nr. 2095/2005 un (EK) Nr. 1557/2006 un Īstenošanas regula (ES) Nr. 1288/2011 būtu jāatceļ.

               (15)

               Šajā regulā paredzētie pasākumi ir saskaņā ar Tiešo maksājumu komitejas un Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   I NODAĻA

      INFORMĀCIJAS SISTĒMAS PRINCIPI UN PRASĪBAS

   1. pants
   Komisijas informācijas sistēma un paziņošanas metode
   1.   Informāciju un dokumentus, kas prasīti saskaņā ar paziņošanas pienākumiem, kuri izklāstīti Regulās (ES) Nr. 1307/2013 un (ES) Nr. 1308/2013 un uz minēto regulu pamata pieņemtajos tiesību aktos, paziņo, izmantojot informācijas tehnoloģiju sistēmu, kuru Komisija dara pieejamu dalībvalstīm.
   Informāciju un dokumentus sagatavo un paziņo saskaņā ar:

               a)

               procedūrām, kas izveidotas informācijas sistēmas vajadzībām;

               b)

               piekļuves tiesībām, ko piešķīrusi Deleģētajā regulā (ES) 2017/1183 minētā vienotā sadarbības struktūra; un

               c)

               veidlapām, kas lietotājiem darītas pieejamas informācijas sistēmā.

         2.   Atkāpjoties no 1. punkta pirmās daļas, dalībvalstis prasīto informāciju var darīt Komisijai pieejamu pa pastu, pa faksu, pa elektronisko pastu vai nogādājot personīgi:

               a)

               ja Komisija nav darījusi pieejamus informācijas tehnoloģijas līdzekļus, kas vajadzīgi konkrētā paziņošanas pienākuma izpildei;

               b)

                  force majeure gadījumos vai ārkārtas apstākļos, kas liedz dalībvalstij iespēju izmantot 1. punktā minēto informācijas sistēmu.

         2. pants
   Integritāte un lasāmība ilgtermiņā
   Informācijas sistēma, kuru darījusi pieejamu Komisija, ir izstrādāta tā, lai aizsargātu paziņoto un glabāto dokumentu integritāti. Tā jo īpaši:

               a)

               nodrošina katra lietotāja nepārprotamu identifikāciju, un tajā ir iestrādāti iedarbīgi piekļuves tiesību kontroles pasākumi, lai nodrošinātu aizsardzību pret nelegālu, ļaunprātīgu vai neatļautu piekļuvi dokumentiem, datnēm vai metadatiem, to dzēšanu, pārveidošanu vai pārvietošanu;

               b)

               ir aprīkota ar fiziskās aizsardzības sistēmām, kas sargā pret ielaušanos un vidiskiem incidentiem, un ar programmatūras aizsardzību pret iespējamiem kiberuzbrukumiem;

               c)

               liedz izdarīt neatļautas izmaiņas un satur integritātes mehānismus, kas dod iespēju pārbaudīt, vai dokuments laika gaitā nav mainīts;

               d)

               glabā auditācijas pierakstu par katru būtisku procedūras posmu;

               e)

               aizsargā glabātos datus vidē, kas ir droša gan fiziskā, gan programmatūras ziņā, ievērojot b) apakšpunktā noteikto;

               f)

               nodrošina uzticamas formāta konvertēšanas un migrācijas procedūras, lai garantētu, ka dokumenti ir lasāmi un pieejami visā prasītajā glabāšanas periodā;

               g)

               ir apgādātas ar pietiekami detalizētu un atjauninātu funkcionālo un tehnisko dokumentāciju par sistēmas darbību un parametriem; minētajai dokumentācijai jebkurā laikā var piekļūt organizatoriskas vienības, kas atbild par funkcionālajām un/vai tehniskajām specifikācijām.

         3. pants
   Dokumentu autentiskums
   Tāda dokumenta autentiskums, kas paziņots vai uzglabāts, izmantojot informācijas sistēmu atbilstoši šai regulai, tiek atzīts tad, ja persona, kas nosūtījusi dokumentu, ir pienācīgi identificēta un ja dokuments ir sagatavots un paziņots saskaņā ar šo regulu.
   4. pants
   Personas datu aizsardzība
   1.   Šīs regulas noteikumus piemēro, neskarot Direktīvu 95/46/EK, Regulu (EK) Nr. 45/2001, Regulu (EK) Nr. 1049/2001 un Direktīvu 2002/58/EK un saskaņā ar tām pieņemtos noteikumus.
   2.   Dalībvalstis veic pasākumus, kas vajadzīgi, lai aizsargātu no ekonomikas dalībniekiem saņemto datu konfidencialitāti.
   3.   Ja Komisijai paziņotā informācija ir iegūta no mazāk nekā 3 ekonomikas dalībniekiem vai ja informācija no viena ekonomikas dalībnieka veido vairāk nekā 70 % no šādas paziņotās informācijas apjoma, attiecīgā dalībvalsts to dara zināmu Komisijai informācijas paziņošanas laikā.
   4.   Komisija nepublisko informāciju tādā veidā, kas ļautu identificēt atsevišķus ekonomikas dalībniekus. Ja šāds risks pastāv, Komisija šādu informāciju publisko tikai agregētā veidā.
   5. pants
   Noklusējuma paziņojums
   Ja vien 1. pantā minētajos aktos nav paredzēts citādi, gadījumos, kad dalībvalsts nav noteiktajā termiņā paziņojusi Komisijai prasīto informāciju vai dokumentus (“nulles paziņojums”), uzskata, ka dalībvalsts ir paziņojusi Komisijai:

               a)

               kvantitatīvas informācijas gadījumā – vērtību, kas vienāda ar nulli;

               b)

               kvalitatīvas informācijas gadījumā – situāciju “nav nekā ziņojama”.

         II NODAĻA

      PAZIŅOJUMI PAR CENĀM, RAŽOŠANU, TIRGUS INFORMĀCIJU UN STARPTAUTISKOS NOLĪGUMOS PAREDZĒTIE PAZIŅOJUMI

      1. IEDAĻA

         Paziņojumi par cenām, ražošanu un tirgus informāciju

   6. pants
   Paziņojumi par cenām, ražošanu un tirgus situāciju
   Cenu informācijas paziņojumus, kas prasīti saskaņā ar Deleģētās regulas (ES) 2017/1183 2. pantā noteikto paziņošanas pienākumu, sniedz saskaņā ar I un II pielikumu.
   Paziņojumus par ražošanu un tirgiem, kas prasīti saskaņā ar Deleģētās regulas (ES) 2017/1183 2. pantā noteikto paziņošanas pienākumu, sniedz saskaņā ar III pielikumu.
   7. pants
   Informācijas integritāte
   1.   Dalībvalstis veic vajadzīgos pasākumus, lai nodrošinātu to, ka paziņotā informācija ir attiecīgajam tirgum relevanta, pareiza un pilnīga. Dalībvalstis nodrošina to, ka paziņotie kvantitatīvie dati veido saskanīgas statistikas datu rindas. Ja dalībvalstij ir iemesls uzskatīt, ka paziņotā informācija varētu nebūt relevanta, pareiza vai pilnīga, attiecīgā dalībvalsts to dara zināmu Komisijai informācijas paziņošanas laikā.
   2.   Dalībvalstis paziņo Komisijai visu svarīgo jauno informāciju, kas varētu ievērojami mainīt jau paziņotu informāciju.
   3.   Dalībvalstis veic pasākumus, kas vajadzīgi, lai nodrošinātu to, ka attiecīgie ekonomikas dalībnieki prasīto informāciju tām sniedz atbilstošos termiņos. Ekonomikas dalībnieki sniedz dalībvalstīm informāciju, kas vajadzīga, lai izpildītu šajā regulā noteiktās prasības par informāciju.
   8. pants
   Papildu informācija
   Dalībvalstis, izmantojot 1. pantā minēto informācijas sistēmu, var paziņot Komisijai informāciju, kas papildina I, II un III pielikumā prasīto, ja attiecīgā dalībvalsts šādu informāciju uzskata par relevantu. Šādus paziņojumus sniedz, izmantojot veidlapu, kuru Komisija darījusi pieejamu sistēmā.
   9. pants
   Cenu definēšana
   1.   Par katru šajā iedaļā prasīto cenu paziņojumu dalībvalstis paziņo avotu un metodiku, kas izmantota, lai noteiktu paziņotās cenas. Šādos paziņojumos iekļauj informāciju par reprezentatīvajiem tirgiem, ko noteikušas dalībvalstis, un saistītos svēruma koeficientus.
   2.   Dalībvalstis paziņo Komisijai visas izmaiņas informācijā, kas sniegta saskaņā ar 1. punktu.
   3.   Ievērojot 4. pantu, dalībvalstis nodrošina to, ka Komisijai ir tiesības publiskot datus, kurus tās paziņo Komisijai.
   10. pants
   Cenu paziņošana oficiālajā valūtā
   Ja vien I, II un III pielikumā nav noteikts citādi, dalībvalstis sniedz informāciju par cenām oficiālajā valūtā bez PVN.
   11. pants
   Iknedēļas cenu uzraudzība
   Ja vien I pielikumā nav noteikts citādi, dalībvalstis katru trešdienu ne vēlāk kā plkst. 12.00 (pēc Briseles laika) paziņo Komisijai minētajā pielikumā norādīto iknedēļas cenu informāciju par iepriekšējo nedēļu.
   12. pants
   Cenu informācija, ko nesniedz katru nedēļu, un ražošanas uzraudzība
   Dalībvalstis noteiktajos termiņos paziņo Komisijai:

               a)

               šīs regulas II pielikumā minēto cenu informāciju, ko nesniedz katru nedēļu; un

               b)

               šīs regulas III pielikumā minēto informāciju par ražošanu un tirgu.

      2. IEDAĻA

         Starptautiskos nolīgumos prasītie paziņojumi

   13. pants
   PTO iekšzemes atbalsta dati
   1.   Dalībvalstis katru gadu līdz 31. oktobrim paziņo Komisijai datus attiecībā uz iepriekšējo Savienības finanšu gadu par valsts budžeta izdevumiem, tostarp negūtajiem ieņēmumiem, par iekšzemes atbalsta pasākumiem lauksaimniecības produktu ražotājiem. Paziņojumā iekļauj datus par pasākumiem, ko līdzfinansē no Savienības budžeta, un tie aptver valsts un Savienības finansējuma komponentus. Paziņojums neaptver pasākumus, kurus pilnībā finansē no Savienības budžeta.
   2.   Dati, kas prasīti saskaņā ar 1. punktu, ir dati, kas noteikti PTO dokumentā G/AG/2 par iekšzemes atbalstu, un tos paziņo, izmantojot minētajā dokumentā noteikto formātu.
   14. pants
   PTO eksporta konkurences dati
   1.   Dalībvalstis katru gadu līdz 28. februārim paziņo Komisijai datus attiecībā uz iepriekšējo kalendāro gadu par šādiem eksporta konkurences pasākumiem, ko tās piemērojušas:

               a)

               eksporta finansēšanas atbalsts (eksporta kredīti, eksporta kredītu garantijas vai apdrošināšanas programmas);

               b)

               starptautiskais pārtikas atbalsts;

               c)

               valsts tirdzniecības uzņēmumi, kas eksportē lauksaimniecības produktus.

         2.   Dati, kas prasīti saskaņā ar 1. punktu, ir dati, kas noteikti PTO 2015. gada 19. decembra ministru lēmuma par eksporta konkurenci pielikumā, un tos paziņo, izmantojot minētajā pielikumā noteikto formātu.
   III NODAĻA

      NOBEIGUMA NOTEIKUMI

   15. pants
   Grozījumi vairākās regulās un pārejas noteikumi
   1.   Svītro Regulas (EK) Nr. 315/2002 1. pantu.
   2.   Regulas (EK) Nr. 952/2006 12., 13., 14., 14.a, 15.a, 20., 21. un 22. pantu svītro no 2017. gada 1. oktobra. Šos noteikumus turpina piemērot attiecībā uz atlikušajiem paziņojumiem, kas saistīti ar cukura kvotu sistēmu.
   3.   Svītro Regulas (EK) Nr. 589/2008 31. pantu.
   4.   Svītro Regulas (EK) Nr. 826/2008 III pielikuma A punktu.
   5.   Svītro Regulas (EK) Nr. 1249/2008 16. panta 8. punktu, 17. pantu, 25. panta 3. punktu, 27. panta 1. un 2. punktu, 34. panta 2. punktu un 36. pantu.
   6.   Svītro Regulas (EK) Nr. 436/2009 19. pantu, izņemot tā 1. punkta b) apakšpunkta iii) punktu un 2. punktu, ko turpina piemērot līdz 2017. gada 31. jūlijam.
   7.   Svītro Regulas (ES) Nr. 1272/2009 56. panta 3. un 4. punktu.
   8.   Svītro Regulas (ES) Nr. 479/2010 1.a, 2. un 3. pantu.
   9.   Svītro Īstenošanas regulas (ES) Nr. 543/2011 98. pantu.
   10.   Svītro Īstenošanas regulas (ES) Nr. 1333/2011 11. pantu.
   11.   Svītro Īstenošanas regulas (ES) Nr. 807/2013 4. panta 2. un 3. punktu un 7. pantu.
   16. pants
   Atcelšana
   Atceļ šādas regulas:

               —

               Regulu (EK) Nr. 546/2003,

               —

               Regulu (EK) Nr. 1709/2003,

               —

               Regulu (EK) Nr. 2336/2003,

               —

               Regulu (EK) Nr. 2095/2005,

               —

               Regulu (EK) Nr. 1557/2006,

               —

               Īstenošanas regulu (ES) Nr. 1288/2011.

         17. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   II pielikuma 1. punktu un III pielikuma 2. punktu piemēro no 2017. gada 1. oktobra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 608. lpp.

      (2)  OV L 347, 20.12.2013., 671. lpp.

      (3)  Padomes 2009. gada 19. janvāra Regula (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (OV L 30, 31.1.2009., 16. lpp.).

      (4)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (OV L 299, 16.11.2007., 1. lpp.).

      (5)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

      (6)  Komisijas 2017. gada 20. aprīļa Deleģētā regula (ES) 2017/1183, ar ko Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 papildina attiecībā uz informācijas un dokumentu paziņošanu Komisijai (skatīt šā Oficiālā Vēstneša 100. lpp.).

      (7)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).

      (8)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (9)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).

      (10)  Eiropas Parlamenta un Padomes 2002. gada 12. jūlija Direktīva 2002/58/EK par personas datu apstrādi un privātās dzīves aizsardzību elektronisko komunikāciju nozarē (direktīva par privāto dzīvi un elektronisko komunikāciju) (OV L 201, 31.7.2002., 37. lpp.).

      (11)  Komisijas 2002. gada 20. februāra Regula (EK) Nr. 315/2002 par pārskatu attiecībā uz svaigu vai atdzesētu aitu liemeņu cenām Kopienas reprezentatīvajos tirgos (OV L 50, 21.2.2002., 47. lpp.).

      (12)  Komisijas 2003. gada 27. marta Regula (EK) Nr. 546/2003 par dažiem paziņojumiem attiecībā uz Padomes Regulu (EEK) Nr. 2771/75, (EEK) Nr. 2777/75 un (EEK) Nr. 2783/75 piemērošanu olu un mājputnu gaļas nozarēs (OV L 81, 28.3.2003., 12. lpp.).

      (13)  Komisijas 2003. gada 26. septembra Regula (EK) Nr. 1709/2003 par rīsa sējumu un krājumu deklarācijām (OV L 243, 27.9.2003., 92. lpp.).

      (14)  Komisijas 2003. gada 30. decembra Regula (EK) Nr. 2336/2003, ar kuru ievieš sīki izstrādātus noteikumus, lai piemērotu Padomes Regulu (EK) Nr. 670/2003, ar ko nosaka īpašus pasākumus attiecībā uz lauksaimnieciskas izcelsmes etilspirta tirgu (OV L 346, 31.12.2003., 19. lpp.).

      (15)  Komisijas 2005. gada 20. decembra Regula (EK) Nr. 2095/2005, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz informācijas paziņošanu par tabaku (OV L 335, 21.12.2005., 6. lpp.).

      (16)  Komisijas 2006. gada 29. jūnija Regula (EK) Nr. 952/2006, ar ko paredz sīki izstrādātus īstenošanas noteikumus Padomes Regulai (EK) Nr. 318/2006 attiecībā uz iekšējā cukura tirgus un kvotu sistēmas pārvaldību (OV L 178, 1.7.2006., 39. lpp.).

      (17)  Komisijas 2006. gada 18. oktobra Regula (EK) Nr. 1557/2006 par sīki izstrādātiem noteikumiem Padomes Regulas (EK) Nr. 1952/2005 piemērošanai attiecībā uz līgumu reģistrēšanu un datu paziņošanu apiņu nozarē (OV L 288, 19.10.2006., 18. lpp.).

      (18)  Komisijas 2008. gada 23. jūnija Regula (EK) Nr. 589/2008, ar ko nosaka sīki izstrādātus noteikumus Padomes Regulas (EK) Nr. 1234/2007 īstenošanai attiecībā uz olu tirdzniecības standartiem (OV L 163, 24.6.2008., 6. lpp.).

      (19)  Komisijas 2008. gada 20. augusta Regula (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (OV L 223, 21.8.2008., 3. lpp.).

      (20)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).

      (21)  Komisijas 2009. gada 26. maija Regula (EK) Nr. 436/2009, ar ko paredz sīki izstrādātus noteikumus Padomes Regulas (EK) Nr. 479/2008 piemērošanai attiecībā uz vīna dārzu reģistru, obligātajiem paziņojumiem un informācijas vākšanu vīna tirgus uzraudzībai, kā arī vīna produktu pārvadājumu pavaddokumentiem un vīna nozarē veicamo uzskaites reģistrāciju (OV L 128, 27.5.2009., 15. lpp.).

      (22)  Komisijas 2009. gada 11. decembra Regula (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (OV L 349, 29.12.2009., 1. lpp.).

      (23)  Komisijas 2010. gada 1. jūnija Regula (ES) Nr. 479/2010, ar ko nosaka Padomes Regulas (EK) Nr. 1234/2007 īstenošanas noteikumus attiecībā uz dalībvalstu paziņojumiem Komisijai piena un piena produktu nozarē (OV L 135, 2.6.2010., 26. lpp.).

      (24)  Komisijas 2011. gada 7. jūnija Īstenošanas regula (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (OV L 157, 15.6.2011., 1. lpp.).

      (25)  Komisijas 2011. gada 9. decembra Īstenošanas regula (ES) Nr. 1288/2011 par banānu vairumtirdzniecības cenu paziņošanu lauksaimniecības tirgu kopīgās organizācijas ietvaros (OV L 328, 10.12.2011., 42. lpp.).

      (26)  Komisijas 2011. gada 19. decembra Īstenošanas regula (ES) Nr. 1333/2011, ar ko nosaka tirdzniecības standartus banāniem, noteikumus minēto tirdzniecības standartu atbilstības pārbaudei un prasības attiecībā uz paziņojumiem banānu nozarē (OV L 336, 20.12.2011., 23. lpp.).

      (27)  Komisijas 2013. gada 26. augusta Īstenošanas regula (ES) Nr. 807/2013, ar ko paredz sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz konkrētu liellopu cenu apsekojumu reprezentatīvajos Savienības tirgos (OV L 228, 27.8.2013., 5. lpp.).

      (28)  Daudzpusējo tirdzniecības sarunu Urugvajas kārta (1986–1994), Līgums par lauksaimniecību – 1. pielikums – 1.A pielikums (WTO-GATT 1994) WTO-“GATT 1994” (OV L 336, 23.12.1994., 22. lpp.).

      I PIELIKUMS

         Prasības, kas saistītas ar 11. pantā minētajiem iknedēļas cenu paziņojumiem

      1.   Labība

         Paziņojuma saturs: attiecībā uz katru labības veidu un labības kategoriju, ko uzskata par Savienības tirgum relevantu, – reprezentatīvās tirgus cenas, izteiktas par tonnu produkta.

         Attiecīgās dalībvalstis: visas dalībvalstis.

         Citas prasības: saistībā ar cenām jo īpaši norāda katra produkta kvalitātes īpašības, kotēšanas vietu un tirdzniecības posmu.
      2.   Rīsi

         Paziņojuma saturs: attiecībā uz katru rīsu šķirni, ko uzskata par Savienības tirgum relevantu, – reprezentatīvās tirgus cenas, izteiktas par tonnu produkta.

         Attiecīgās dalībvalstis: dalībvalstis, kurās ražo rīsus.

         Citas prasības: saistībā ar cenām jo īpaši norāda katra produkta apstrādes stadiju, kotēšanas vietu un tirdzniecības posmu.
      3.   Olīveļļa

         Paziņojuma saturs: Regulas (ES) Nr. 1308/2013 VII pielikuma VIII daļā uzskaitīto olīveļļas kategoriju vidējās cenas, kas reģistrētas galvenajos reprezentatīvajos tirgos, un valsts vidējās cenas, izteiktas par 100 kg produkta.

         Attiecīgās dalībvalstis: dalībvalstis, kurās gada periodā no 1. oktobra līdz 30. septembrim saražo vairāk nekā 20 000 tonnu olīveļļas.

         Citas prasības: cenas ir nefasētas olīveļļas cenas; neapstrādātai olīveļļai norāda spiestuves cenas, bet pārējām kategorijām – rūpnīcas cenas. Reprezentatīvie tirgi aptver vismaz 70 % no valstī saražotā attiecīgā produkta apjoma.
      4.   Augļi un dārzeņi

         Paziņojuma saturs: viena vidējā svērtā cena par to augļu un dārzeņu veidiem un šķirnēm, kas uzskaitīti Īstenošanas regulas (ES) Nr. 543/2011 XV pielikuma A daļā un atbilst minētās regulas I pielikuma A daļā noteiktajam vispārīgajam tirdzniecības standartam, vai par I šķiras produktiem, uz kuriem attiecas specifisks tirdzniecības standarts; minētā cena izteikta par 100 kg produkta tīrsvara.

         Attiecīgās dalībvalstis: Īstenošanas regulas (ES) Nr. 543/2011 XV pielikumā norādītās dalībvalstis, kad ir pieejami dati.

         Citas prasības: cenas ir iepakošanas vietas cenas par šķirotiem, iepakotiem un vajadzības gadījumā uz paliktņiem novietotiem produktiem.
      5.   Banāni

         Paziņojuma saturs: vairumtirdzniecības cenas par dzeltenajiem banāniem ar KN kodu 0803 90 10, izteiktas par 100 kg produkta.

         Attiecīgās dalībvalstis: visas dalībvalstis, kurās vienā kalendārajā gadā pārdod vairāk nekā 50 000 tonnu dzelteno banānu.

         Citas prasības: cenas paziņo sadalījumā pa izcelsmes valstu grupām.
      6.   Gaļa

         Paziņojuma saturs: liellopu, cūku un aitu liemeņu un dažu dzīvu liellopu, teļu un sivēnu cenas atbilstīgi liellopu, cūku un aitu liemeņu klasifikācijai un tirgus cenu paziņošanai saskaņā ar Savienības noteikumiem Regulā (ES) Nr. 1308/2013.

         Attiecīgās dalībvalstis: visas dalībvalstis.

         Citas prasības: ja attiecīgās dalībvalsts kompetentā iestāde uzskata, ka nav paziņošanai pietiekama skaita liemeņu vai dzīvu dzīvnieku, attiecīgā dalībvalsts var nolemt uz attiecīgo periodu apturēt šādu liemeņu vai dzīvu dzīvnieku cenu reģistrēšanu, un tā paziņo Komisijai sava lēmuma iemeslus.
      7.   Piens un piena produkti

         Paziņojuma saturs: sūkalu pulvera, vājpiena pulvera, pilnpiena pulvera, sviesta un rūpniecisko sieru cenas, izteiktas par 100 kg produkta.

         Attiecīgās dalībvalstis: dalībvalstis, kurās saražotais apjoms veido 2 % vai vairāk no Savienības produkcijas apjoma, vai – rūpniecisko sieru gadījumā – attiecīgā veida siera apjoms ir 4 % vai vairāk no valstī saražotā siera kopējā apjoma.

         Citas prasības: paziņo no ražotāja pirktu produktu cenas, kas neietver nekādas citas izmaksas (transports, iekraušana, apstrāde, uzglabāšana, paliktņi, apdrošināšana utt.) un pamatojas uz līgumiem, kuri noslēgti par piegādēm triju mēnešu laikā.
      8.   Olas

         Paziņojuma saturs: sprostos turētu vistu A kvalitātes klases olu vairumtirdzniecības cena (L un M kategorijas vidējā cena), izteikta par 100 kg produkta.

         Attiecīgās dalībvalstis: visas dalībvalstis.

         Citas prasības: paziņo produktu cenas iepakošanas centros. Ja sprostos dētas olas vairs nav reprezentatīva produkcija, attiecīgā dalībvalsts paziņo Komisijai kūtī turētu dējējvistu A kvalitātes klases olu vairumtirdzniecības cenu, izteiktu par 100 kg.
      9.   Mājputnu gaļa

         Paziņojuma saturs: nesadalītu A kvalitātes klases cāļu (“65 % cāļi”) vidējā vairumtirdzniecības cena, izteikta par 100 kg produkta.

         Attiecīgās dalībvalstis: visas dalībvalstis.

         Citas prasības: paziņo produktu cenas kautuvēs vai reprezentatīvos tirgos reģistrētas cenas. Ja tirgus struktūras ziņā svarīgi ir citi vistas gaļas noformējumi vai īpaši cāļu izcirtņi, attiecīgā dalībvalsts papildus nesadalītu A kvalitātes klases cāļu (“65 % cāļi”) vidējai vairumtirdzniecības cenai var paziņot cita A kvalitātes klases vistas gaļas noformējuma vai izcirtņu vairumtirdzniecības cenu, norādot noformējuma veidu vai izcirtņus, uz kuriem attiecas cena, izteikta par 100 kg.

      II PIELIKUMS

         Prasības, kas saistītas ar 12. panta a) punktā minētajiem cenu paziņojumiem, ko nesniedz katru nedēļu

      1.   Cukurs

         Paziņojuma saturs

                  a)

                  Turpmāk norādīto cukura cenu vidējās svērtās vērtības, izteiktas par tonnu cukura, kā arī atbilstošie kopējie daudzumi un svērtās standartnovirzes:

                              i)

                              par iepriekšējo mēnesi – pārdošanas cena;

                              ii)

                              par kārtējo mēnesi – līgumu vai citu darījumu satvarā noteiktās pārdošanas cenas prognozes;

                  b)

                  cukurbiešu vidējā svērtā cena iepriekšējā tirdzniecības gadā, izteikta par tonnu cukurbiešu, kā arī atbilstošie kopējie daudzumi.

         Attiecīgās dalībvalstis

                  a)

                  Attiecībā uz cukura cenām – visas dalībvalstis, kurās no cukurbietēm vai no jēlcukura saražo vairāk nekā 10 000 tonnu cukura;

                  b)

                  attiecībā uz cukurbiešu cenām – visas dalībvalstis, kurās audzē cukurbietes.

         Paziņošanas termiņš

                  a)

                  Attiecībā uz cukura cenām – līdz katra mēneša beigām;

                  b)

                  attiecībā uz cukurbiešu cenām – katru gadu līdz 30. jūnijam.

         Citas prasības

      Cenas nosaka saskaņā ar Komisijas publicētu metodiku, un tās ir:

                  a)

                  attiecībā uz Regulas (ES) Nr. 1308/2013 III pielikuma B punkta II daļā definētās standarta kvalitātes cukuru – nefasēta baltā cukura fabrikas cenas, kas uzzinātas no cukura ražošanas un rafinēšanas uzņēmumiem;

                  b)

                  attiecībā uz Regulas (ES) Nr. 1308/2013 III pielikuma B punkta I daļā definētās standarta kvalitātes cukurbietēm – cukurbiešu cena, ko cukura ražošanas uzņēmumi maksā cukurbiešu audzētājiem. Cukurbietes attiecina uz to pašu tirdzniecības gadu kā no tām saražoto cukuru.

            2.   Linšķiedra

         Paziņojuma saturs: garās linšķiedras vidējās fabrikas cenas, kas iepriekšējā mēnesī reģistrētas galvenajos reprezentatīvajos tirgos un izteiktas par tonnu produkta.

         Attiecīgās dalībvalstis: visas dalībvalstis, kurās garās linšķiedras tiek iegūtas platībā, kas pārsniedz 1 000 ha šķiedras linu.

         Paziņošanas termiņš: katru mēnesi līdz 25. datumam par iepriekšējo mēnesi.
      3.   Vīns

         Paziņojuma saturs: attiecībā uz Regulas (ES) Nr. 1308/2013 VII pielikuma II daļas 1. punktā minētajiem vīniem:

                  a)

                  kopsavilkums par iepriekšējā mēneša cenām, kas izteiktas par hektolitru vīna, kopā ar norādi uz attiecīgajiem apjomiem; vai

                  b)

                  līdz 2017. gada 31. jūlijam – publiski pieejami informācijas avoti, kurus uzskata par ticamiem cenu reģistrēšanai.

         Attiecīgās dalībvalstis: dalībvalstis, kuru vīna produkcija pēdējos piecos gados vidēji pārsniegusi 5 % no Savienības kopējās vīna produkcijas.

         Paziņošanas termiņš: katru mēnesi līdz 15. datumam par iepriekšējo mēnesi.

         Citas prasības: cenas ir nefasēta produkta cenas posmā “izvedot no ražotāja telpām”. Lai sniegtu a) un b) apakšpunktā minēto informāciju, attiecīgās dalībvalstis izraugās astoņus reprezentatīvākos tirgus, kas jāuzrauga, un to vidū ir vismaz divi tirgi vīniem ar aizsargātu cilmes vietas nosaukumu vai aizsargātu ģeogrāfiskās izcelsmes norādi.
      4.   Piens un piena produkti

      a)   Piens

         Paziņojuma saturs: svaigpiena cena un aplēstā cena par piegādēm kārtējā mēnesī, izteikta par 100 kg produkta pēc faktiskā tauku un olbaltumvielu satura.

         Attiecīgās dalībvalstis: visas dalībvalstis.

         Paziņošanas termiņš: līdz katra mēneša beigām par iepriekšējo mēnesi.

         Citas prasības: cena, ko samaksājuši pirmie pircēji, kuri veic uzņēmējdarbību dalībvalsts teritorijā.
      b)   Piena produkti

         Paziņojuma saturs: tā siera cenas, kas nav I pielikuma 7. punktā minētie rūpnieciskie sieri, izteiktas par 100 kg produkta.

         Attiecīgās dalībvalstis: visas dalībvalstis attiecībā uz sieru veidiem, kas ir valsts tirgum relevanti.

         Paziņošanas termiņš: katru mēnesi līdz 15. datumam par iepriekšējo mēnesi.

         Citas prasības: paziņo no ražotāja pirkta siera cenas, kas neietver nekādas citas izmaksas (transports, iekraušana, apstrāde, uzglabāšana, paliktņi, apdrošināšana utt.) un pamatojas uz līgumiem, kuri noslēgti par piegādēm triju mēnešu laikā.

      III PIELIKUMS

         Prasības, kas saistītas ar 12. panta b) punktā minētajiem ražošanas un tirgus informācijas paziņojumiem

      1.   Rīsi

         Paziņojuma saturs: attiecībā uz katru no Regulas (ES) Nr. 1308/2013 II pielikuma I daļas 2. un 3. punktā minētajiem rīsu veidiem –

                  a)

                  apsētā platība, agronomiskais ražas iznākums, nelobītu rīsu produkcija ražas novākšanas gadā un pārstrādes iznākums;

                  b)

                  rīsu krājumi (izteikti slīpētu rīsu ekvivalentā), ko katru gadu 31. augustā tur ražotāji un rīsu dzirnavas, sadalījumā pa Eiropas Savienībā ražotiem rīsiem un importētiem rīsiem.

         Paziņošanas termiņš: katru gadu līdz 15. janvārim attiecībā uz iepriekšējo gadu.

         Attiecīgās dalībvalstis

                  a)

                  Attiecībā uz nelobītiem rīsiem – visas dalībvalstis, kurās ražo rīsus;

                  b)

                  attiecībā uz rīsu krājumiem – visas dalībvalstis, kurās ražo rīsus, un visas dalībvalstis, kurās ir rīsu dzirnavas.

            2.   Cukurs

      A.   Cukurbiešu platības

         Paziņojuma saturs: cukurbiešu platības kārtējā tirdzniecības gadā un aplēses par nākamo tirdzniecības gadu.

         Paziņošanas termiņš: katru gadu līdz 31. maijam.

         Attiecīgās dalībvalstis: visas dalībvalstis, kurās cukurbiešu platības attiecīgajā gadā pārsniedz 1 000 ha.

         Citas prasības: šos skaitļus izsaka hektāros un sadala platībās, kas paredzētas cukura ražošanai, un platībās, kas paredzētas bioetanola ražošanai.
      B.   Cukura un bioetanola produkcija

         Paziņojuma saturs: cukura produkcija un bioetanola produkcija, ko katrs uzņēmums saražojis iepriekšējā tirdzniecības gadā, un aplēses par cukura produkciju, ko katrs uzņēmums saražos kārtējā tirdzniecības gadā.

         Paziņošanas termiņš: katru gadu līdz 30. novembrim attiecībā uz iepriekšējā tirdzniecības gadā saražoto produkciju un katru gadu līdz 31. martam (Francijas departamenti Gvadelupa un Martinika – līdz 30. jūnijam) attiecībā uz kārtējā tirdzniecības gadā saražoto produkciju.

         Attiecīgās dalībvalstis: visas dalībvalstis, kurās saražo vairāk nekā 10 000 tonnu cukura.

         Citas prasības

                  a)

                  “Cukura produkcija” nozīmē šādu produktu kopējo daudzumu, kas izteikts tonnās baltā cukura:

                              i)

                              baltais cukurs neatkarīgi no kvalitātes atšķirībām;

                              ii)

                              jēlcukurs, pamatojoties uz iznākumu, kas noteikts saskaņā ar Regulas (ES) Nr. 1308/2013 III pielikuma B daļas III punktu;

                              iii)

                              invertcukurs (pēc masas);

                              iv)

                              no cukurbietēm ražoti saharozes vai invertcukura sīrupi ar tīrību vismaz 70 %, pamatojoties uz ekstrahējamo cukura saturu vai uz reālo iznākumu;

                              v)

                              no cukurniedrēm ražoti saharozes vai invertcukura sīrupi ar tīrību vismaz 75 %, pamatojoties uz cukura saturu;

                  b)

                  cukura produkcijā neietilpst baltais cukurs, kas iegūts no kāda a) apakšpunktā minēta produkta vai saražots saskaņā ar ievešanas pārstrādei režīmu;

                  c)

                  cukuru, kas iegūts no konkrētā tirdzniecības gadā iesētām cukurbietēm, attiecina uz nākamo tirdzniecības gadu. Tomēr dalībvalstis var nolemt, ka cukuru, kas iegūts no konkrēta tirdzniecības gada rudenī iesētām cukurbietēm, attiecina uz to pašu tirdzniecības gadu, un tādā gadījumā tās savu lēmumu paziņo Komisijai ne vēlāk kā 2017. gada 1. oktobrī;

                  d)

                  skaitļus par cukuru sadala pa mēnešiem, un attiecībā uz kārtējo tirdzniecības gadu tie atbilst provizoriskajiem datiem par laikposmu līdz februārim un aplēsēm par pārējiem tirdzniecības gada mēnešiem;

                  e)

                  bioetanola produkcijā ietilpst tikai bioetanols, kas iegūts no kāda a) apakšpunktā minēta produkta, un to izsaka hektolitros.

            C.   Izoglikozes produkcija

         Paziņojuma saturs

                  a)

                  Katra ražotāja paša saražotās izoglikozes daudzumi, ko tas nosūtījis iepriekšējā tirdzniecības gadā;

                  b)

                  katra ražotāja paša saražotās izoglikozes daudzumi, ko tas nosūtījis iepriekšējā mēnesī.

         Paziņošanas termiņš: katru gadu līdz 30. novembrim attiecībā uz iepriekšējo tirdzniecības gadu un katru mēnesi līdz 25. datumam attiecībā uz iepriekšējo mēnesi.

         Attiecīgās dalībvalstis: visas dalībvalstis, kurās ražo izoglikozi.

         Citas prasības:“izoglikozes produkcija” ir kopējais produkta daudzums, kas iegūts no glikozes vai tās polimēriem un kas sausā stāvoklī satur (pēc masas) vismaz 41 % fruktozes; tā ir izteikta sausnas tonnās neatkarīgi no faktiskā fruktozes satura, kas pārsniedz 41 % sliekšņvērtību. Gada produkcijas datus sadala pa mēnešiem.
      D.   Cukura un izoglikozes krājumi

         Paziņojuma saturs

                  a)

                  Cukura produkcijas daudzumi, kas katra mēneša beigās uzglabāti cukura ražošanas un rafinēšanas uzņēmumos;

                  b)

                  izoglikozes produkcijas daudzumi, ko iepriekšējā tirdzniecības gada beigās uzglabājuši izoglikozes ražotāji.

         Paziņošanas termiņš: attiecībā uz cukuru – līdz katra mēneša beigām par iepriekšējo mēnesi, bet attiecībā uz izoglikozi – līdz 30. novembrim.

         Attiecīgās dalībvalstis

                  a)

                  Attiecībā uz cukuru – dalībvalstis, kurās atrodas cukura ražošanas vai rafinēšanas uzņēmumi un cukura produkcija pārsniedz 10 000 tonnu;

                  b)

                  attiecībā uz izoglikozi – visas dalībvalstis, kurās ražo izoglikozi.

         Citas prasības: skaitļi attiecas uz produktiem, kas uzglabāti laišanai brīvā apgrozībā Savienības teritorijā, un uz cukura produkciju un izoglikozes produkciju, kas definēta B un C punktā.
      Attiecībā uz cukuru:

                  —

                  skaitļi attiecas uz daudzumiem, kuri pieder uzņēmumam vai rafinētājam vai uz kuriem attiecas garantija,

                  —

                  attiecībā uz daudzumiem, kas atrodas glabāšanā jūlija, augusta un septembra beigās, skaitļi rāda to cukura produkcijas daudzumu, kas attiecas uz nākamo tirdzniecības gadu,

                  —

                  ja glabāšana notiek citā dalībvalstī, nevis tajā, kas sniedz paziņojumu Komisijai, paziņotāja dalībvalsts informē attiecīgo dalībvalsti par tās teritorijā uzglabātajiem daudzumiem un to atrašanās vietu līdz tā mēneša beigām, kas seko pēc paziņošanas Komisijai.

            Attiecībā uz izoglikozi daudzumi ir ražotājam piederošie daudzumi.
      3.   Šķiedru kultūras

         Paziņojuma saturs

                  a)

                  Šķiedras linu platības kārtējā tirdzniecības gadā un aplēses par nākamo tirdzniecības gadu, izteiktas hektāros;

                  b)

                  garo linšķiedru produkcija iepriekšējā tirdzniecības gadā un aplēses par kārtējo tirdzniecības gadu, izteiktas tonnās;

                  c)

                  ar kokvilnu apsētā platība iepriekšējā ražas gadā un aplēses par kārtējo ražas gadu, izteiktas hektāros;

                  d)

                  neattīrītas kokvilnas produkcija iepriekšējā ražas gadā un aplēses par kārtējo ražas gadu, izteiktas tonnās;

                  e)

                  neattīrītas kokvilnas vidējā cena, kas samaksāta kokvilnas ražotājiem iepriekšējā ražas gadā un izteikta par tonnu produkta.

         Paziņošanas termiņš

                  a)

                  Attiecībā uz šķiedras linu platību – katru gadu līdz 31. jūlijam;

                  b)

                  attiecībā uz garo linšķiedru produkciju – katru gadu līdz 31. oktobrim;

                  c), d) un e)

                  attiecībā uz kokvilnu – katru gadu līdz 15. oktobrim.

         Attiecīgās dalībvalstis

                  a) un b)

                  Attiecībā uz liniem – visas dalībvalstis, kurās garās linšķiedras tiek iegūtas platībā, kas pārsniedz 1 000 ha šķiedras linu;

                  c), d) un e)

                  attiecībā uz kokvilnu – visas dalībvalstis, kurās ar kokvilnu apsēti vismaz 1 000 ha.

            4.   Apiņi

         Paziņojuma saturs: šāda informācija par ražošanu, kas norādīta kā kopējie dati, un b)–d) apakšpunktā minētā informācija atsevišķi par rūgtajām un aromātiskajām apiņu šķirnēm:

                  a)

                  to lauksaimnieku skaits, kas audzē apiņus;

                  b)

                  platība, ko aizņem apiņi, izteikta hektāros;

                  c)

                  daudzums tonnās un vidējā saimniecības cena, izteikta par kg apiņu, kas pārdoti saskaņā ar regulētā tirgū netirgotu nākotnes līgumu un bez šāda līguma;

                  d)

                  alfa skābes produkcija tonnās un vidējais alfa skābes saturs (procentos).

         Paziņošanas termiņš: līdz 30. aprīlim nākamajā gadā pēc apiņu ražas novākšanas.

         Attiecīgās dalībvalstis: dalībvalstis, kurās apiņu platība iepriekšējā gadā pārsniegusi 200 hektārus.
      5.   Olīveļļa

         Paziņojuma saturs

                  a)

                  Dati par gatavo produkciju, kopējais iekšzemes patēriņš (ieskaitot pārstrādes rūpniecību) un krājumu atlikums iepriekšējā gada periodā, kas ilgst no 1. oktobra līdz 30. septembrim;

                  b)

                  aplēses par mēneša produkciju un aplēses par kopējo produkciju, iekšzemes patēriņš (ieskaitot pārstrādes rūpniecību) un krājumu atlikums kārtējā gada periodā, kas ilgst no 1. oktobra līdz 30. septembrim.

         Paziņošanas termiņš

                  a)

                  Katru gadu līdz 31. oktobrim par iepriekšējo gada periodu;

                  b)

                  līdz 31. oktobrim par kārtējo gada periodu un katru mēnesi līdz 15. datumam laikposmā no novembra līdz jūnijam.

         Attiecīgās dalībvalstis: dalībvalstis, kurās ražo olīveļļu.
      6.   Banāni

         Paziņojuma saturs

                  a)

                  Ražošanas reģionā pārdotu zaļo banānu vidējās pārdošanas cenas vietējos tirgos, izteiktas par 100 kg produkta, un attiecīgie daudzumi;

                  b)

                  ārpus ražošanas reģiona pārdotu zaļo banānu vidējās pārdošanas cenas, izteiktas par 100 kg produkta, un attiecīgie daudzumi.

         Paziņošanas termiņš

                  —

                  Katru gadu līdz 15. jūnijam par iepriekšējo periodu no 1. janvāra līdz 30. aprīlim,

                  —

                  katru gadu līdz 15. oktobrim par iepriekšējo periodu no 1. maija līdz 31. augustam,

                  —

                  katru gadu līdz 15. februārim par iepriekšējo periodu no 1. septembra līdz 31. decembrim.

         Attiecīgās dalībvalstis: dalībvalstis, kurās ir ražošanas reģions, proti:

                  a)

                  Kanāriju salas;

                  b)

                  Gvadelupa;

                  c)

                  Martinika;

                  d)

                  Madeira un Azoru salas;

                  e)

                  Krēta un Lakonija;

                  f)

                  Kipra.

         Citas prasības: cenas par zaļajiem banāniem, ko tirgo Savienībā ārpus to ražošanas apgabala, ir cenas pirmajā izkraušanas ostā (neizkrautu preču cenas).
      7.   Tabaka

         Paziņojuma saturs: par katru jēltabakas šķirņu grupu:

                  i)

                  lauksaimnieku skaits;

                  ii)

                  platība hektāros;

                  iii)

                  piegādātais daudzums tonnās;

                  iv)

                  vidējā cena, kas samaksāta lauksaimniekiem, izteikta par kilogramu produkta un neietver nodokļus un citas nodevas.

         Paziņošanas termiņš: līdz 31. jūlijam nākamajā gadā pēc ražas novākšanas gada.

         Attiecīgās dalībvalstis: dalībvalstis, kurās iepriekšējā gadā tabakas raža novākta vairāk nekā 3 000 hektāru lielā platībā.

         Citas prasības: jēltabakas šķirņu grupas ir šādas:

                  I grupa

                  :

                  dūmos kaltēta tabaka – tabaka, kas kaltēta žāvēšanas skapī ar regulētu gaisa cirkulāciju, temperatūru un mitrumu, jo īpaši ‘Virginia’;

                  II grupa

                  :

                  ēnā kaltēta gaišā tabaka – tabaka, kas kaltēta gaisā zem aizsega, neļaujot fermentēties, jo īpaši ‘Burley’ un ‘Maryland’;

                  III grupa

                  :

                  ēnā kaltēta tumšā tabaka – tabaka, kas kaltēta gaisā zem aizsega, pirms tirgošanas ļaujot dabīgi fermentēties, jo īpaši ‘Badischer Geudertheimer’, fermentēta ‘Burley’, ‘Havana’, ‘Mocny Skroniowski’, ‘Nostrano del Brenta’ un ‘Pulawski’;

                  IV grupa

                  :

                  karstumā kaltēta tabaka – tabaka, kas kaltēta karstumā, jo īpaši ‘Kentucky’ un ‘Salento’;

                  V grupa

                  :

                  saulē kaltēta tabaka – tabaka, kas kaltēta saulē, saukta arī par austrumu šķirnēm, jo īpaši ‘Basmas’, ‘Katerini’ un ‘Kaba-Koulak’.

            8.   Vīna nozares produkti

         Paziņojuma saturs

                  a)

                  Aplēses par vīna produktu (ieskaitot vinificētu un nevinificētu vīnogu misu) apjomu, kas kārtējā vīna gadā saražots dalībvalsts teritorijā;

                  b)

                  Regulas (EK) Nr. 436/2009 9. pantā minēto ražošanas deklarāciju galīgais rezultāts, kā arī aplēses par produkciju, uz ko šādas deklarācijas neattiecas;

                  c)

                  Regulas (EK) Nr. 436/2009 11. pantā minēto krājumu deklarāciju kopsavilkums attiecībā uz krājumiem, kas turēti iepriekšējā vīna gada 31. jūlijā;

                  d)

                  iepriekšējā vīna gada galīgā bilance, tostarp pilnīga informācija par pieejamību (krājumu atvēršana, produkcija, imports), izmantojumu (patēriņš pārtikā un rūpnieciskais patēriņš, pārveidošana, eksports un zudumi) un galīgie krājumi.

         Paziņošanas termiņš

                  a)

                  Produkcijas aplēses – katru gadu līdz 30. septembrim;

                  b)

                  ražošanas deklarāciju galīgais rezultāts – katru gadu līdz 15. martam;

                  c)

                  krājumu deklarāciju kopsavilkums – katru gadu līdz 31. oktobrim;

                  d)

                  galīgā bilance – katru gadu līdz 15. janvārim.

         Attiecīgās dalībvalstis: dalībvalstis, kuras kārto atjauninātu vīna dārzu reģistru saskaņā ar Regulas (ES) Nr. 1308/2013 145. panta 1. punktu.
      9.   Piens un piena produkti

         Paziņojuma saturs: kopējais govs svaigpiena daudzums, izteikts kilogramos pēc faktiskā tauku satura.

         Paziņošanas termiņš: katru mēnesi līdz 25. datumam.

         Attiecīgās dalībvalstis: visas dalībvalstis.

         Citas prasības: daudzumi ir piena daudzumi, kas iepriekšējā mēnesī piegādāti pirmajiem pircējiem, kuri veic uzņēmējdarbību dalībvalsts teritorijā. Lai varētu izpildīt šo prasību, dalībvalstis nodrošina to, ka visi pirmie pircēji, kuri veic uzņēmējdarbību to teritorijā, tiem katru mēnesi piegādāto govs svaigpiena daudzumu laikus un pienācīgi deklarē valsts kompetentajai iestādei.
      10.   Olas

         Paziņojuma saturs: olu ražotņu skaits sadalījumā pa Regulas (EK) Nr. 589/2008 II pielikumā minētajām turēšanas metodēm, arī katra uzņēmuma maksimālā kapacitāte, izteikta ar tajā vienlaikus esošo dējējvistu skaitu.

         Paziņošanas termiņš: katru gadu līdz 1. aprīlim.

         Attiecīgās dalībvalstis: visas dalībvalstis.
      11.   Etilspirts

         Paziņojuma saturs: lauksaimnieciskas izcelsmes spirts, izteikts hektolitros tīrā spirta:

                  a)

                  produkcija, kas iegūta raudzējot un destilējot, sadalījumā pa lauksaimnieciskas izcelsmes izejvielām, no kurām ražots spirts;

                  b)

                  apjomi, ko spirta ražotāji vai importētāji nodevuši pārstrādei vai iepakošanai, sadalījumā pa izmantojuma kategorijām (pārtika un dzērieni, degviela, rūpnieciskas vajadzības/citi).

         Paziņošanas termiņš: katru gadu līdz 1. martam par iepriekšējo kalendāro gadu.

         Attiecīgās dalībvalstis: visas dalībvalstis.


title: Komisijas Īstenošanas regula (ES) Nr. 974/2012 ( 2012. gada 22. oktobris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               23.10.2012

               LV

               Eiropas Savienības Oficiālais Vēstnesis

               L 293/32

         KOMISIJAS ĪSTENOŠANAS REGULA (ES) Nr. 974/2012
   (2012. gada 22. oktobris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 22. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  63,3

                  MK

                  36,9

                  ZZ

                  50,1

                  0707 00 05

                  MK

                  30,8

                  TR

                  120,5

                  ZZ

                  75,7

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,8

                  CL

                  108,8

                  TR

                  89,8

                  ZA

                  84,3

                  ZZ

                  92,7

                  0806 10 10

                  BR

                  279,8

                  MK

                  80,9

                  TR

                  145,1

                  ZZ

                  168,6

                  0808 10 80

                  AR

                  216,2

                  MK

                  29,8

                  NZ

                  139,2

                  US

                  143,5

                  ZA

                  67,9

                  ZZ

                  119,3

                  0808 30 90

                  CN

                  97,6

                  TR

                  117,7

                  ZZ

                  107,7

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/434 (2016. gada 22. marts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               23.3.2016

               LV

               Eiropas Savienības Oficiālais Vēstnesis

               L 76/32

         KOMISIJAS ĪSTENOŠANAS REGULA (ES) 2016/434
   (2016. gada 22. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. martā

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  110,0

                  IL

                  125,9

                  MA

                  97,1

                  TR

                  107,0

                  ZZ

                  110,0

                  0707 00 05

                  MA

                  84,0

                  TR

                  146,9

                  ZZ

                  115,5

                  0709 91 00

                  EG

                  241,9

                  ZZ

                  241,9

                  0709 93 10

                  MA

                  51,7

                  TR

                  163,4

                  ZZ

                  107,6

                  0805 10 20

                  EG

                  47,5

                  IL

                  70,0

                  MA

                  59,5

                  TN

                  60,0

                  TR

                  72,0

                  ZZ

                  61,8

                  0805 50 10

                  MA

                  138,5

                  TR

                  88,5

                  ZZ

                  113,5

                  0808 10 80

                  BR

                  90,6

                  CN

                  70,5

                  US

                  134,2

                  ZA

                  110,3

                  ZZ

                  101,4

                  0808 30 90

                  AR

                  119,3

                  CL

                  137,8

                  CN

                  106,6

                  TR

                  157,7

                  ZA

                  91,8

                  ZZ

                  122,6

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1160/2013 ( 2013. gada 7. novembris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Rigotte de Condrieu (ACVN)]

text:
               19.11.2013

               LV

               Eiropas Savienības Oficiālais Vēstnesis

               L 309/7

         KOMISIJAS ĪSTENOŠANAS REGULA (ES) Nr. 1160/2013
   (2013. gada 7. novembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Rigotte de Condrieu (ACVN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu “Rigotte de Condrieu” ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Rigotte de Condrieu” būtu jāreģistrē,

         IR PIEŅĒMUSI ŠO REGULU.
   1. pants
   Regulas pielikumā minētais nosaukums ar šo tiek ierakstīts reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. novembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV C 130, 7.5.2013., 15. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.3. grupa.   Siers

      FRANCIJA
      Rigotte de Condrieu (ACVN)


title: Komisijas Īstenošanas regula (ES) 2016/779 (2016. gada 18. maijs), ar ko nosaka vienotus noteikumus par procedūrām, kuras piemēro, lai noteiktu, vai tabakas izstrādājumam piemīt raksturīgs aromāts (Dokuments attiecas uz EEZ)

text:
               20.5.2016

               LV

               Eiropas Savienības Oficiālais Vēstnesis

               L 131/48

         KOMISIJAS ĪSTENOŠANAS REGULA (ES) 2016/779
   (2016. gada 18. maijs),
   ar ko nosaka vienotus noteikumus par procedūrām, kuras piemēro, lai noteiktu, vai tabakas izstrādājumam piemīt raksturīgs aromāts
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 3. aprīļa Direktīvu 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (1) un jo īpaši tās 7. panta 3. punktu,
   tā kā:

               (1)

               Direktīvas 2014/40/ES 7. panta 1. punkts nosaka, ka dalībvalstīm ir jāaizliedz laist tirgū tabakas izstrādājumus ar raksturīgu aromātu.

               (2)

               Lai nodrošinātu, ka šāds aizliegums tiek piemērots vienādi visā Savienībā, ir lietderīgi saskaņā ar Direktīvas 2014/40/ES 7. panta 3. punktu noteikt kopējas procedūras, kuras piemēro, lai noteiktu, vai tabakas izstrādājumam piemīt vai nepiemīt raksturīgs aromāts.

               (3)

               Ja dalībvalsts (“procedūras sācēja dalībvalsts”) vai Komisija uzskata, ka tabakas izstrādājumam, iespējams, piemīt raksturīgs aromāts, tai būtu jāprasa, lai ražotājs vai importētājs darītu zināmu savu izstrādājuma novērtējumu. Attiecībā uz izstrādājumiem, kurus tirgo tikai vienā vai dažās dalībvalstīs, procedūra, kurā nosaka, vai izstrādājumam piemīt raksturīgs aromāts, būtu jāsāk dalībvalstīm. Ja dalībvalsts uzskata, ka izstrādājums tiek plaši tirgots vairākās dalībvalstīs, minētajai dalībvalstij vajadzētu būt iespējai lūgt, lai procedūru sāktu Komisija.

               (4)

               Lai izvairītos no paralēlām procedūrām, dalībvalstīm un Komisijai būtu jāinformē vienai otru par procedūru sākšanu. Ja dalībvalsts sāk procedūru, visām pārējām dalībvalstīm būtu jāatturas no procedūru sākšanas attiecībā uz to pašu izstrādājumu. Dalībvalstis var arī vienoties, ka par procedūras sācēju dalībvalsti kļūst cita dalībvalsts. Visas procedūras, kuras ir sāktas dalībvalstīs, kas nav procedūras sācēja dalībvalsts, būtu jāaptur uz laiku, kamēr procedūras sācēja dalībvalsts nav pieņēmusi lēmumu.

               (5)

               Komisijai vajadzētu būt iespējai procedūru sākt jebkurā brīdī, arī pēc lēmuma pieņemšanas, kurā secināts, ka izstrādājumam nepiemīt raksturīgs aromāts. Ja Komisija sāk procedūru, visas valstu procedūras attiecībā uz to pašu izstrādājumu būtu jāizbeidz.

               (6)

               Ja ražotājs vai importētājs neapstrīd, ka izstrādājumam piemīt raksturīgs aromāts, vai neatbild uz prasījumu sniegt savu novērtējumu par to, vai izstrādājumam piemīt vai nepiemīt raksturīgs aromāts, būtu jāparedz iespēja to noteikt, pamatojoties uz vienkāršotu procedūru.

               (7)

               Ja ražotājs vai importētājs apstrīd to, ka izstrādājumam piemīt raksturīgs aromāts, procedūras sācējai dalībvalstij vai Komisijai būtu jāveic padziļināts novērtējums. Šajā nolūkā var apspriesties ar neatkarīgo padomdevēju grupu un ievākt informāciju no citiem avotiem. Ar informāciju var apmainīties arī ar citām dalībvalstīm un Komisiju.

               (8)

               Pēc padziļinātā novērtējuma un pirms lēmuma pieņemšanas par to, vai izstrādājumam piemīt raksturīgs aromāts, būtu jādod izstrādājuma ražotājam vai importētājam iespēja iesniegt rakstiskus apsvērumus. Ražotājam vai importētājam savos rakstiskajos apsvērumos būtu attiecīgā gadījumā arī jānorāda, vai ir notikusi apspriešanās ar mātesuzņēmumu. Turklāt importētāji būtu jāmudina apspriesties ar ražotāju.

               (9)

               Procedūras sācējai dalībvalstij vajadzētu iesniegt Komisijai sava lēmuma projektu, kā arī attiecīgos gadījumos – neatkarīgās padomdevēju grupas atzinuma kopiju. Minēto dokumentu kopija, kam pievienots plaši lietotā valodā sagatavots kopsavilkums, būtu jānosūta visām pārējām dalībvalstīm.

               (10)

               Komisija un pārējās dalībvalstis var sniegt piezīmes par lēmuma projektu. Būtu jācenšas panākt vienprātību par lēmuma projektu un lēmuma galveno pamatojumu. Ja dalībvalstīm ir atšķirīgi viedokļi par to, vai izstrādājumam piemīt vai nepiemīt raksturīgs aromāts, Komisijai būtu jācenšas panākt vienprātību. Ja vienprātību nav iespējams panākt un ja tas ir nepieciešams, lai nodrošinātu Direktīvas 2014/40/ES 7. panta 1. punktā noteiktā aizlieguma vienādu piemērošanu, tas, vai attiecīgajam izstrādājumam piemīt raksturīgs aromāts, būtu jānosaka Komisijai.

               (11)

               Ņemot vērā sabiedrības veselības apsvērumus, uz kuriem balstīts izstrādājumu ar raksturīgu aromātu aizliegums, un pienācīgi ņemot vērā piesardzības principu, ir lietderīgi paredzēt, ka procedūras sācēja dalībvalsts var veikt aizliegšanas pasākumus, tiklīdz saskaņā ar šajā regulā paredzēto procedūru ir apstiprināts, ka izstrādājumam piemīt raksturīgs aromāts. Tomēr, ja Komisija vēlāk pieņem lēmumu attiecībā uz minēto produktu, procedūras sācējai dalībvalstij būtu jāveic tūlītēji pasākumi, lai nodrošinātu tās tiesību aktu un prakses saskaņotību ar minēto lēmumu un Direktīvas 2014/40/ES 7. panta 1. punktā paredzētā aizlieguma vienādu piemērošanu visā Savienībā.

               (12)

               Dalībvalstīm un Komisijai būtu jādara publiski pieejamas to lēmumu nekonfidenciālās versijas, kas pieņemti saskaņā ar šo regulu. Pienācīgi būtu jāņem vērā lūgumi saglabāt konfidencialitāti attiecībā uz komerciāli sensitīvu informāciju. Ja šādi lūgumi ir uzskatīti par pamatotiem, attiecīgā informācija būtu jāpaziņo, izmantojot tikai drošus datu pārraides līdzekļus.

               (13)

               Šajā regulā paredzētie pasākumi ir saskaņā ar atzinumu, ko sniegusi Direktīvas 2014/40/ES 25. pantā minētā komiteja,

         IR PIEŅĒMUSI ŠO REGULU.
   I NODAĻA

      VISPĀRĪGI NOTEIKUMI

   1. pants
   Priekšmets
   Šajā regulā ir paredzēti vienoti noteikumi par procedūrām, kuras piemēro, lai noteiktu, vai tabakas izstrādājumam piemīt raksturīgs aromāts.
   2. pants
   Definīcija
   Šajā regulā “tas pats izstrādājums” neatkarīgi no zīmolvārda vai dizaina ir izstrādājumi ar tādām pašām sastāvdaļām tādās pašās proporcijās tabakas maisījuma sastāvā.
   II NODAĻA

      PROCEDŪRAS SĀKŠANA

   3. pants
   Procedūras sākšana dalībvalstī vai Komisijā
   1.   Ja dalībvalsts (“procedūras sācēja dalībvalsts”) vai Komisija uzskata, ka tabakas izstrādājumam, iespējams, piemīt raksturīgs aromāts, tā var sākt procedūru, kurā nosaka, vai tabakas izstrādājumam piemīt raksturīgs aromāts. Dalībvalsts var arī lūgt, lai procedūru sāk Komisija.
   2.   Jo īpaši, ja tas ir nepieciešams, lai nodrošinātu Direktīvas 2014/40/ES 7. panta vienādu piemērošanu, Komisija 1. punktā minēto procedūru var sākt arī tad, ja viena vai vairākas dalībvalstis ir sākušas vai noslēgušas vienu vai vairākas procedūras.
   4. pants
   Sākotnējais pieprasījums ražotājam vai importētājam
   1.   Procedūras sācēja dalībvalsts vai Komisija informē izstrādājuma ražotāju un importētāju, ka tā uzskata, ka tabakas izstrādājumam, iespējams, piemīt raksturīgs aromāts, un prasa ražotājam vai importētājam sniegt savu novērtējumu.
   2.   Ražotājs vai importētājs atbild uz pieprasījumu un iesniedz rakstiskus apsvērumus četru nedēļu laikā no 1. punktā minētā pieprasījuma saņemšanas vai līdz citam datumam, par kuru ir panākta vienošanās attiecīgi ar procedūras sācēju dalībvalsti vai Komisiju. Ražotājs vai importētājs atbildē pēc iespējas norāda visas pārējās dalībvalstis, kurās tas pats izstrādājums ir laists tirgū. Attiecīgā gadījumā ražotājs norāda arī mātesuzņēmuma viedokli. Importētājs norāda arī ražotāja viedokli.
   3.   Ražotājs vai importētājs saskaņā ar 2. punktu sniegtajā atbildē norāda, vai tas uzskata, ka tiem pašiem izstrādājumiem, kuri laisti tirgū citās dalībvalstīs, piemīt dažādi aromāti vienā vai vairākās attiecīgajās dalībvalstīs. Tādā gadījumā ražotājs vai importētājs norāda iemeslus, uz kuriem šis apgalvojums ir balstīts.
   5. pants
   Sākotnējā koordinācija
   1.   Ja procedūru ir sākusi dalībvalsts, minētā dalībvalsts nekavējoties paziņo Komisijai un visām pārējām dalībvalstīm par procedūras sākšanu.
   Ja Komisija ir sākusi procedūru, tā nekavējoties par to informē visas dalībvalstis.
   Procedūras sācēja dalībvalsts vai Komisija informāciju, kas saņemta no ražotāja vai importētāja saskaņā ar 4. panta 2. punktu, paziņo attiecīgi pārējām dalībvalstīm vai Komisijai.
   2.   Ja dalībvalsts ir sākusi procedūru, pārējās dalībvalstis atturas no paralēlu procedūru sākšanas attiecībā uz to pašu izstrādājumu. Ja divās vai vairākās dalībvalstīs procedūras attiecībā uz to pašu izstrādājumu jau ir sāktas, procedūru turpina tikai tā dalībvalsts, kura procedūru sākusi pirmā. Izņēmuma kārtā attiecīgās dalībvalstis var vienoties, ka procedūras sācēja dalībvalsts ir cita dalībvalsts. Visas procedūras, kas ir sāktas dalībvalstīs, kas nav procedūras sācēja dalībvalsts, aptur uz laiku, kamēr procedūras sācēja dalībvalsts nav pieņēmusi lēmumu.
   3.   Ja Komisija ir sākusi procedūru, visas dalībvalstis atturas no procedūru sākšanas un, neskarot 9. panta 3. punkta otrās daļas noteikumus, visas nepabeigtās valstu procedūras tiek izbeigtas.
   4.   Pēc pieprasījuma veic ievāktās informācijas apmaiņu starp dalībvalstīm un ar Komisiju.
   6. pants
   Ražotāja vai importētāja novērtējums
   1.   Ja ražotājs vai importētājs neapstrīd, ka tabakas izstrādājumam piemīt raksturīgs aromāts, tas atbildē, ko iesniedz saskaņā ar 4. panta 2. punktu, attiecīgi informē procedūru sācēju dalībvalsti vai Komisiju.
   Ja ražotājs vai importētājs savā atbildē nav apstrīdējis to, ka tabakas izstrādājumam piemīt raksturīgs aromāts, vai ja tas nav sniedzis atbildi saskaņā ar 4. panta 2. punktu, tad attiecīgi procedūras sācēja dalībvalsts vai Komisija var to noteikt saskaņā ar attiecīgo 9. vai 10. pantu, ja tā uzskata, ka tās rīcībā esošā informācija ir pietiekama, lai to noteiktu.
   Ja dalībvalsts vai Komisija uzskata, ka, lai varētu galīgi noteikt to, vai izstrādājumam piemīt raksturīgs aromāts, ir nepieciešams iegūt papildu informāciju, tā pirms noteikšanas saskaņā ar 9. un 10. pantu var ievākt papildu informāciju saskaņā ar 7. pantu.
   2.   Ja ražotājs vai importētājs apstrīd to, ka izstrādājumam piemīt raksturīgs aromāts, procedūras sācēja dalībvalsts vai Komisija procedūru turpina saskaņā ar 7. un 8. pantu.
   III NODAĻA

      IZMEKLĒŠANA

   7. pants
   Papildu informācijas ievākšana un apspriešanās ar padomdevēju grupu
   1.   Procedūras sācēja dalībvalsts vai Komisija var prasīt, lai attiecīgais ražotājs vai importētājs pieprasījumā norādītajā termiņā sniegtu papildu informāciju. Tā var arī prasīt informāciju no citiem avotiem, veikt informācijas apmaiņu ar citām dalībvalstīm un attiecīgā gadījumā ar Komisiju un apspriesties ar neatkarīgo padomdevēju grupu (turpmāk “padomdevēju grupa”), kas izveidota saskaņā ar Komisijas Īstenošanas lēmumu (ES) 2016/786 (2).
   2.   Ja ir notikusi apspriešanās ar padomdevēju grupu, tā savu atzinumu sniedz Īstenošanas lēmuma (ES) 2016/786 10. panta 6. punktā noteiktajā termiņā.
   8. pants
   Ražotāju un importētāju tiesības iesniegt apsvērumus
   1.   Ja procedūras sācēja dalībvalsts vai Komisija, pamatojoties uz 6. panta 2. punktu, ir veikusi turpmāku izmeklēšanu saskaņā ar 7. pantu un ja procedūras sācēja dalībvalsts vai Komisija, pienācīgi ņēmusi vērā minētajā izmeklēšanā iegūto informāciju, uzskata, ka izstrādājumam piemīt raksturīgs aromāts, tā pirms lēmuma pieņemšanas dod ražotājam vai importētājam iespēju iesniegt rakstiskus apsvērumus.
   Dalībvalsts vai Komisija iesniedz ražotājam vai importētājam kopsavilkumu par iemesliem, uz kuru pamata ir pieņemams lēmums. Ja ir notikusi apspriešanās ar padomdevēju grupu, tās atzinumu dara pieejamu ražotājam vai importētājam. Ražotājam vai importētājam ir četras nedēļas laika, lai iesniegtu savus apsvērumus. Minēto termiņu var pagarināt, vienojoties attiecīgi ar procedūras sācēju dalībvalsti vai Komisiju. Ražotājs savos apsvērumos attiecīgā gadījumā norāda, vai ir notikusi apspriešanās ar tā mātesuzņēmumu. Importētājs norāda, vai ir notikusi apspriešanās ar ražotāju.
   2.   Ja pēc ražotāja vai importētāja apsvērumu saņemšanas procedūras sācēja dalībvalsts vai Komisija uzskata, ka ir nepieciešams ievākt papildu informāciju, tā ražotājam vai importētājam sniedz ievākto papildu informāciju un dod tam iespēju iesniegt papildu rakstiskos apsvērumus.
   IV NODAĻA

      NOTEIKŠANA

   9. pants
   Koordinācija pirms dalībvalsts lēmuma pieņemšanas
   1.   Procedūras sācēja dalībvalsts, pamatojoties uz tās rīcībā esošo informāciju, tostarp jebkādu informāciju, kas iegūta saskaņā ar attiecīgi 6., 7. un 8. pantu, sagatavo projektu lēmumam par to, vai izstrādājums ir uzskatāms vai nav uzskatāms par tādu, kam piemīt raksturīgs aromāts, kas ir aizliegts saskaņā ar Direktīvas 2014/40/ES 7. panta 1. punktu.
   Lēmuma projektu pamato, pienācīgi ņemot vērā padomdevēju grupas atzinumu, ja tāds ir, un citu pieejamo informāciju pēc vajadzības.
   Procedūras sācēja dalībvalsts lēmuma projektu iesniedz Komisijai un pārējām dalībvalstīm. Ja ir notikusi apspriešanās ar padomdevēju grupu, tā iesniedz arī padomdevēju grupas atzinumu, kā arī pēc iespējas sniedz informāciju par visām pārējām dalībvalstīm, kurās tas pats izstrādājums ir laists tirgū.
   Galīgo lēmumu var pieņemt tikai tad, kad ir pagājušas četras nedēļas kopš lēmuma projekta iesniegšanas. Minēto laikposmu var pagarināt pēc procedūras sācējas dalībvalsts un Komisijas savstarpējas vienošanās.
   2.   Komisija un pārējās dalībvalstis var sniegt piezīmes par lēmuma projektu trīs nedēļu laikā no lēmuma projekta iesniegšanas. Iebildumus pret lēmuma projektā izdarīto secinājumu pienācīgi pamato.
   3.   Procedūras sācēja dalībvalsts izskata saņemtās piezīmes. Ja ir domstarpības par to, vai izstrādājumam piemīt vai nepiemīt raksturīgs aromāts, attiecīgi procedūras sācēja dalībvalsts, pārējās dalībvalstis un Komisija cenšas panākt vienprātību. Ja vienprātība nav panākta un ja tas tiek uzskatīts par nepieciešamu, lai nodrošinātu Direktīvas 2014/40/ES 7. panta 1. punkta vienādu piemērošanu, Komisija sāk procedūru saskaņā ar 3. panta 1. punktu.
   Tas, ka Komisija ir sākusi procedūru saskaņā ar šā panta pirmo daļu, neskar procedūras sācējas dalībvalsts tiesības pieņemt lēmumu, ar kuru, pamatojoties uz 7. panta 1. punktu, aizliedz izstrādājumu. Tādā gadījumā procedūras sācēja dalībvalsts paziņo lēmumu ražotājam vai importētājam. Turklāt tā attiecīgi pārējām dalībvalstīm un Komisijai iesniedz lēmuma kopiju, pēc iespējas izceļot dalībvalsti vai dalībvalstis, kur tas pats izstrādājums ir laists tirgū. Pēc tam, kad Komisija ir pieņēmusi lēmumu, dalībvalsts nekavējoties veic visus pasākumus, kas vajadzīgi, lai nodrošinātu valsts tiesību aktu atbilstību minētajam lēmumam.
   4.   Ja dalībvalstis un Komisija nav iebildušas pret procedūras sācējas dalībvalsts projekta lēmumu, minētā dalībvalsts lēmumu pieņem un to paziņo ražotājam vai importētājam. Kopiju dara pieejamu attiecīgi pārējām dalībvalstīm un Komisijai, pēc iespējas izceļot dalībvalsti vai dalībvalstis, kur tas pats izstrādājums ir laists tirgū.
   10. pants
   Komisijas lēmums
   1.   Ja ražotājs vai importētājs ir informējis Komisiju, ka neapstrīd to, ka tabakas izstrādājumam piemīt raksturīgs aromāts, vai ja ražotājs nav sniedzis atbildi saskaņā ar 4. panta 2. punktu, Komisija, pienācīgi ņēmusi vērā tās rīcībā esošo informāciju, tostarp visu papildu informāciju vai datus, kas iegūti saskaņā ar 7. pantu, un ievērojot Direktīvas 2014/40/ES 7. panta 2. punktu, pieņem lēmumu par to, vai izstrādājumam piemīt vai nepiemīt raksturīgs aromāts.
   2.   Ja Komisija, pamatojoties uz 6. panta 2. punktu, ir veikusi padziļinātu izmeklēšanu saskaņā ar 7. un 8. pantu, Komisija, pamatojoties uz izmeklēšanā iegūto informāciju un ievērojot Direktīvas 2014/40/ES 7. panta 2. punktu, pieņem lēmumu par to, vai izstrādājumam piemīt vai nepiemīt raksturīgs aromāts.
   11. pants
   Paralēlas procedūras
   1.   Apturētās valstu procedūras attiecībā uz to pašu izstrādājumu var atsākt, tiklīdz procedūras sācēja dalībvalsts ir pieņēmusi lēmumu. Ja dalībvalsts, kurā tas pats izstrādājums ir laists tirgū, nepiekrīt procedūras sācējas dalībvalsts lēmumam, tā savu nostāju paziņo Komisijai. Komisija apspriežas ar procedūras sācēju dalībvalsti un pārējām dalībvalstīm, kur tas pats izstrādājums ir laists tirgū. Ja, pamatojoties uz šo apspriešanos, tas tiek uzskatīts par nepieciešamu Direktīvas 2014/40/ES 7. panta 1. punkta vienādas piemērošanas nodrošināšanai, Komisija sāk procedūru saskaņā ar 3. panta 1. punktu.
   2.   Ja Komisija ir pieņēmusi lēmumu, visas dalībvalstis nodrošina šā lēmuma pienācīgu īstenošanu.
   V NODAĻA

      INFORMĀCIJA

   12. pants
   Konfidenciāla informācija
   1.   Sniegtajos paziņojumos ražotāji un importētāji var lūgt, lai tiktu ievērota konkrētas informācijas konfidencialitāte, pamatojoties uz to, ka minētā informācija uzskatāma komercnoslēpumu vai citādi komerciāli sensitīvu informāciju. Šādā gadījumā tā skaidri norāda attiecīgo informāciju un min iemeslus, kas šo lūgumu pamato.
   2.   Ja lūgums tiek uzskatīts par pamatotu, dalībvalstis un Komisija nodrošina, ka informācija, kas saņemta saskaņā ar šo regulu, ir pienācīgi aizsargāta. Visa šādas informācijas paziņošana notiek, izmantojot mehānismus, kas nodrošina konfidenciālas informācijas drošu pārraidi.
   13. pants
   Lēmumu publicēšana
   Dalībvalstis un Komisija dara publiski pieejamas visu to lēmumu nekonfidenciālās versijas, kas pieņemti, ievērojot šo regulu.
   VI NODAĻA

      NOBEIGUMA NOTEIKUMI

   14. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 127, 29.4.2014., 1. lpp.

      (2)  Komisijas 2016. gada 18. maija Īstenošanas lēmums (ES) 2016/786, ar ko nosaka procedūru tādas neatkarīgas padomdevēju grupas izveidei un darbībai, kura palīdz dalībvalstīm un Komisijai noteikt, vai tabakas izstrādājumiem piemīt raksturīgs aromāts (skatīt šā Oficiālā Vēstneša 79. lpp.).


title: Komisijas Īstenošanas regula (ES) Nr. 1279/2013 ( 2013. gada 9. decembris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Aceto balsamico tradizionale di Reggio Emilia (ACVN))

text:
               11.12.2013

               LV

               Eiropas Savienības Oficiālais Vēstnesis

               L 332/1

         KOMISIJAS ĪSTENOŠANAS REGULA (ES) Nr. 1279/2013
   (2013. gada 9. decembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Aceto balsamico tradizionale di Reggio Emilia (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Aceto balsamico tradizionale di Reggio Emilia, kas reģistrēts saskaņā ar Padomes Regulu (EK) Nr. 813/2000 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo apstiprina Eiropas Savienības Oficiālajā Vēstnesī publicēto specifikācijas grozījumu attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 9. decembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 100, 20.4.2000., 5. lpp.

      (3)  OV C 172, 18.6.2013., 8. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.8. grupa.   Citi Līguma I pielikumā minētie produkti (garšvielas u. c.)

      ITĀLIJA

         Aceto balsamico tradizionale di Reggio Emilia (ACVN)


title: Komisijas Īstenošanas regula (ES) 2016/144 (2016. gada 3. februāris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               4.2.2016

               LV

               Eiropas Savienības Oficiālais Vēstnesis

               L 28/15

         KOMISIJAS ĪSTENOŠANAS REGULA (ES) 2016/144
   (2016. gada 3. februāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 3. februārī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  162,9

                  IL

                  236,2

                  MA

                  86,2

                  TN

                  85,0

                  TR

                  94,8

                  ZZ

                  133,0

                  0707 00 05

                  MA

                  85,6

                  TR

                  166,7

                  ZZ

                  126,2

                  0709 93 10

                  MA

                  46,6

                  TR

                  143,2

                  ZZ

                  94,9

                  0805 10 20

                  EG

                  49,2

                  MA

                  60,2

                  TN

                  45,6

                  TR

                  53,9

                  ZZ

                  52,2

                  0805 20 10

                  IL

                  131,8

                  MA

                  76,3

                  TR

                  102,3

                  ZZ

                  103,5

                  0805 20 30, 0805 20 50, 0805 20 70, 0805 20 90

                  EG

                  72,6

                  IL

                  143,3

                  MA

                  122,8

                  TR

                  71,9

                  ZZ

                  102,7

                  0805 50 10

                  TR

                  99,4

                  ZZ

                  99,4

                  0808 10 80

                  CL

                  86,9

                  US

                  161,8

                  ZZ

                  124,4

                  0808 30 90

                  CL

                  224,0

                  CN

                  69,1

                  TR

                  200,0

                  ZA

                  96,0

                  ZZ

                  147,3

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 892/2011 ( 2011. gada 6. septembris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               7.9.2011

               LV

               Eiropas Savienības Oficiālais Vēstnesis

               L 230/67

         KOMISIJAS ĪSTENOŠANAS REGULA (ES) Nr. 892/2011
   (2011. gada 6. septembris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 7. septembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 6. septembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AR

                  33,3

                  EC

                  32,6

                  MK

                  49,0

                  ZZ

                  38,3

                  0707 00 05

                  AR

                  24,2

                  TR

                  113,1

                  ZZ

                  68,7

                  0709 90 70

                  AR

                  40,2

                  EC

                  39,5

                  TR

                  115,1

                  ZZ

                  64,9

                  0805 50 10

                  AR

                  70,0

                  CL

                  78,3

                  MX

                  39,8

                  PY

                  33,5

                  TR

                  66,0

                  UY

                  65,8

                  ZA

                  78,3

                  ZZ

                  61,7

                  0806 10 10

                  EG

                  156,2

                  IL

                  80,3

                  MA

                  175,2

                  TR

                  115,7

                  ZA

                  59,8

                  ZZ

                  117,4

                  0808 10 80

                  CL

                  79,6

                  CN

                  78,7

                  NZ

                  103,6

                  US

                  82,4

                  ZA

                  88,0

                  ZZ

                  86,5

                  0808 20 50

                  CN

                  74,0

                  TR

                  124,8

                  ZA

                  72,6

                  ZZ

                  90,5

                  0809 30

                  TR

                  140,2

                  ZZ

                  140,2

                  0809 40 05

                  BA

                  41,6

                  KE

                  58,0

                  ZZ

                  49,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) Nr. 507/2012 ( 2012. gada 14. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               15.6.2012

               LV

               Eiropas Savienības Oficiālais Vēstnesis

               L 154/22

         KOMISIJAS ĪSTENOŠANAS REGULA (ES) Nr. 507/2012
   (2012. gada 14. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  55,3

                  MK

                  45,6

                  TR

                  43,1

                  ZZ

                  48,0

                  0707 00 05

                  MK

                  26,2

                  TR

                  114,4

                  ZZ

                  70,3

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  106,6

                  BO

                  105,1

                  TR

                  107,0

                  ZA

                  105,2

                  ZZ

                  106,0

                  0808 10 80

                  AR

                  111,8

                  BR

                  87,8

                  CH

                  68,9

                  CL

                  99,3

                  NZ

                  136,4

                  US

                  170,1

                  UY

                  61,9

                  ZA

                  104,5

                  ZZ

                  105,1

                  0809 10 00

                  TR

                  193,3

                  ZZ

                  193,3

                  0809 29 00

                  TR

                  411,8

                  ZZ

                  411,8

                  0809 40 05

                  ZA

                  300,5

                  ZZ

                  300,5

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.